CELEX: 62008CA0088
Language: el
Date: 2009-06-18 00:00:00
Title: Υπόθεση C-88/08: Απόφαση του Δικαστηρίου (τρίτο τμήμα) της 18ης Ιουνίου 2009 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — David Hütter κατά Technische Universität Graz (Οδηγία 2000/78/ΕΚ — Íση μεταχείριση στον τομέα της απασχολήσεως και της εργασίας — Διάκριση λόγω ηλικίας — Καθορισμός των αποδοχών των συμβασιούχων υπαλλήλων του Δημοσίου — Αποκλεισμός της επαγγελματικής πείρας η οποία κτήθηκε πριν από την ηλικία των 18 ετών)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/15
            
         Απόφαση του Δικαστηρίου (τρίτο τμήμα) της 18ης Ιουνίου 2009 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — David Hütter κατά Technische Universität Graz
   (Υπόθεση C-88/08) (1)
   
   (Οδηγία 2000/78/ΕΚ - Ίση μεταχείριση στον τομέα της απασχολήσεως και της εργασίας - Διάκριση λόγω ηλικίας - Καθορισμός των αποδοχών των συμβασιούχων υπαλλήλων του Δημοσίου - Αποκλεισμός της επαγγελματικής πείρας η οποία κτήθηκε πριν από την ηλικία των 18 ετών)
   2009/C 180/24
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   David Hütter
   κατά
   Technische Universität Graz
   
      Αντικείμενο
   
   Αίτηση εκδόσεως προδικαστικής αποφάσεως — Oberster Gerichtshof — Ερμηνεία των άρθρων 1, 2 και 6 της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (EE L 303, σ. 16) — Απαγόρευση κάθε διακρίσεως λόγω ηλικίας — Εθνική ρύθμιση η οποία, όταν καθορίζονται οι αποδοχές των επί συμβάσει υπαλλήλων, αποκλείει τον συνυπολογισμό περιόδων απασχολήσεως που διανύθηκαν πριν από τη συμπλήρωση του 18ου έτους της ηλικίας
   
      Διατακτικό
   
   Τα άρθρα 1, 2 και 6 της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, έχουν την έννοια ότι προσκρούει σ’ αυτά εθνική κανονιστική ρύθμιση η οποία αποκλείει, προκειμένου να μην αντιμετωπίζεται δυσμενέστερα η γενική εκπαίδευση έναντι της επαγγελματικής και να προωθείται η ένταξη των νέων μαθητευομένων στην αγορά εργασίας, τον συνυπολογισμό των περιόδων απασχολήσεως που διανύθηκαν πριν από τη συμπλήρωση του 18ου έτους της ηλικίας για τον καθορισμό του κλιμακίου στο οποίο κατατάσσονται οι συμβασιούχοι υπάλληλοι της δημόσιας διοικήσεως κράτους μέλους.
   
      (1)  ΕΕ C 128 της 24.5.2008.